CELEX: 
Language: hu
Date: 2020-01-13 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2018/848 európai parlamenti és tanácsi rendelet II. mellékletének egyes ökológiai termékekre vonatkozó részletes termelési szabályok tekintetében történő módosításáról

EURÓPAI
                         BIZOTTSÁG
                                                 Brüsszel, 2020.1.13.
                                                 C(2020) 51 final
    A BIZOTTSÁG (EU) .../... FELHATALMAZÁSON ALAPULÓ RENDELETE
                                     (2020.1.13.)
    az (EU) 2018/848 európai parlamenti és tanácsi rendelet II. mellékletének egyes
   ökológiai termékekre vonatkozó részletes termelési szabályok tekintetében történő
                                   módosításáról
                              (EGT-vonatkozású szöveg)
HU                                                                                   HU
 ---pagebreak---                                             INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   Az ökológiai termelésről szóló új rendelet elfogadását követően (amely rendelet 2021. január
   1-jétől lesz alkalmazandó) felhatalmazáson alapuló rendeletet kell elfogadni az (EU)
   2018/848 rendeletnek a csíráztatott magok ökológiai termelésére vonatkozó részletes
   rendelkezései, a méhcsaládok etetésére és a húsevő víziállatok takarmányozására, valamint az
   akvakultúrás ivadéknevelésre vonatkozó rendelkezései módosítása érdekében. Fontos a
   termelők szempontjából a jogbiztonság az e termékek kapcsán a jövőben alkalmazandó
   szabályok tekintetében, a tagállamoknak pedig elegendő időt kell hagyni az új szabályok
   nemzeti jogba való átültetésére.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   A jogi aktust részletesen megvitatták a tagállamoknak az ökológiai termeléssel foglalkozó
   szakértői csoportba delegált képviselőivel, valamint az ökológiai termelési ágazatot képviselő
   főbb szervekkel, melyek nevezetesen az IFOAM, a COPA-COGECA és az EOCC voltak. A
   Mezőgazdasági és Vidékfejlesztési Főigazgatóság a szabályok kidolgozása során szorosan
   együttműködött más főigazgatóságokkal is az azok szakterületéhez tartozó kérdésekben. A
   WTO tagjait értesítették, és sor került általános nyilvános konzultációra. Az általános
   nyilvános konzultáció nyomán a Bizottság módosította a jogszabály szövegét annak
   egyértelművé tétele érdekében, hogy a csíráztatott magok fogalma a csírákat, a hajtásokat és a
   zsázsát foglalja magában.
   3.        A FELHATALMAZÁSON ALAPULÓ JOGI AKTUS JOGI ELEMEI
   A felhatalmazáson alapuló jogi aktus további termelési szabályokat állapít meg különböző
   termékkategóriák tekintetében: tovább pontosítja a csíráztatott magokra, a méhek és a húsevő
   víziállatok etetésére, valamint az ivadéknevelésre vonatkozó szabályokat és gyakorlatokat.
HU                                                1                                               HU
 ---pagebreak---         A BIZOTTSÁG (EU) .../... FELHATALMAZÁSON ALAPULÓ RENDELETE
                                              (2020.1.13.)
        az (EU) 2018/848 európai parlamenti és tanácsi rendelet II. mellékletének egyes
       ökológiai termékekre vonatkozó részletes termelési szabályok tekintetében történő
                                             módosításáról
                                        (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek jelöléséről, valamint a
   834/2007/EK tanácsi rendelet hatályon kívül helyezéséről szóló, 2018. május 30-i (EU)
   2018/848 európai parlamenti és tanácsi rendeletre1 és különösen annak 12. cikke (2)
   bekezdésének e) pontjára, 14. cikke (2) bekezdésének c) pontjára, valamint 15. cikke (2)
   bekezdésének a) és d) pontjára,
   mivel:
   (1)     Az (EU) 2018/848 rendelet III. fejezete megállapítja az ökológiai termékekre
           vonatkozó általános termelési szabályokat, míg a részletes termelési szabályokat a
           rendelet II. melléklete tartalmazza.
   (2)     Mivel a csíráztatott magok esetében a magonc kizárólag a magban lévő tápanyagokat
           használja fel a növekedéshez, és élelmiszerként közvetlen fogyasztásra kerül, indokolt
           úgy rendelkezni, hogy a csíráztatott magok előállításához felhasznált magok is
           ökológiai termelésből származzanak.
   (3)     Ami a méhek etetését illeti, olyan esetekben, amikor időjárási körülmények
           veszélyeztetik egy méhcsalád fennmaradását, az ökológiai termelésből származó
           pollen használata megelőzhetné a lárvák éhezését. A méhcsaládok túlélési esélyeinek
           növelése érdekében helyénvaló lehetővé tenni az ökológiai termelésből származó
           pollen méhtakarmányként való használatát.
   (4)     Az akvakultúrás állatok származására vonatkozó követelmények, különösen az
           ivadékok nevelése kapcsán a lárvatenyésztésben három szakasz különíthető el: a lárva
           petéből való kikelése utáni autotróf szakasz, amelyben a lárvák a szikzacskójukból
           táplálkoznak, a heterotróf szakasz, amelynek során a lárvákat planktonnal kell táplálni,
           valamint az átszoktatás más táplálékokra. Mivel a lárvafejlődés utolsó szakaszában
           alakulnak ki az ivadékok, a nevelésükre vonatkozóan olyan új feltételeket kell előírni,
           amelyek amellett, hogy megfelelnek az ökológiai termelés elveinek, tükrözik a
           legújabb szakmai ismereteket.
   (5)     A húsevő víziállatok takarmányozására vonatkozó jelenlegi szabályok általánosan
           korlátozzák a növényi eredetű takarmány mennyiségét. Mivel az e korlátozás
           betartásával kialakított étrend nem felel meg minden faj és minden életszakasz
           táplálkozási igényeinek, e korlátozást indokolt eltörölni.
   1
           HL L 150., 2018.6.14., 1. o.
HU                                                 2                                                HU
 ---pagebreak---    (6)     Az (EU) 2018/848 rendelet II. melléklete ezért a fentieknek megfelelően módosításra
           szorul.
   (7)     Az egyértelműség és a jogbiztonság érdekében ezt a rendeletet az (EU) 2018/848
           rendelet alkalmazásának kezdőnapjától kell alkalmazni,
   ELFOGADTA EZT A RENDELETET:
                                                 1. cikk
   Az (EU) 2018/848 rendelet II. melléklete e rendelet mellékletének megfelelően módosul.
                                                 2. cikk
   Ez a rendelet az Európai Unió Hivatalos Lapjában való kihirdetését követő huszadik napon
   lép hatályba.
   Ezt a rendeletet 2021. január 1-jétől kell alkalmazni.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.1.13.
                                                 a Bizottság részéről
                                                 elnök
                                                 Ursula von der LEYEN
HU                                                  3                                          HU
 ---documentbreak---                          EURÓPAI
                         BIZOTTSÁG
                                                Brüsszel, 2020.1.13.
                                                C(2020) 51 final
                                                ANNEX
                                   MELLÉKLET
                                  a következőhöz:
    A BIZOTTSÁG (EU) .../... FELHATALMAZÁSON ALAPULÓ RENDELETE
                                       (XXX)
    az (EU) 2018/848 európai parlamenti és tanácsi rendelet II. mellékletének egyes
   ökológiai termékekre vonatkozó részletes termelési szabályok tekintetében történő
                                   módosításáról
HU                                                                                   HU
 ---pagebreak---                                            MELLÉKLET
   Az (EU) 2018/848 rendelet II. melléklete a következőképpen módosul:
   1.      Az I. rész 1.3. pontja helyébe a következő szöveg lép:
           „1.3. Az 1.1. ponttól eltérve megengedett az ökológiai termelésből származó magok
                  csíráztatása, valamint a cikóriafejek előállítása a cikória tiszta vízben való
                  hajtatásával is.”
   2.      A II. rész 1.9.6.2.b) pontjának helyébe a következő szöveg lép:
           „b)    a méhcsaládokat csak akkor szabad etetni, ha a méhcsaládok túlélése az
                  éghajlati viszonyok miatt veszélybe kerül. Ilyen esetben a méhcsaládokat
                  ökológiai mézzel, ökológiai pollennel, ökológiai cukorsziruppal, illetve
                  ökológiai cukorral szabad etetni.”
   3.      A III. rész a következőképpen módosul:
           a)     a 3.1.2. pont kiegészül az alábbi ponttal:
                  „3.1.2.3. Az ivadékok nevelése
                  A tengeri halak lárváinak nevelése történhet tartási rendszerek (lehetőleg
                  mezokozmosz rendszer vagy nagy volumenű tartási rendszer) alkalmazásával.
                  E rendszerekre az alábbi követelmények vonatkoznak:
                  a)    a kezdeti állománysűrűség kevesebb mint 20 pete vagy lárva literenként;
                  b)    a lárvanevelő tartály űrtartalma legalább 20 m3; továbbá
                  c)    a lárvák a tartályban természetes úton kifejlődő planktonokkal
                        táplálkoznak, de ezt szükség szerint ki lehet egészíteni máshonnan
                        származó fitoplanktonokkal és zooplanktonokkal.”
           b)     a 3.1.3.3.e) pont helyébe a következő szöveg lép:
                  „e)   növényi vagy állati eredetű ökológiai takarmány-alapanyagok.”
HU                                                 1                                             HU